১৯৪০ সালে বিয়ে করেন পিয়ানো শিক্ষক ফ্রিডরিখ ভিকের কন্যা প্রতিভাশালী পিয়ানো শিল্পী ক্লারাকে৷ নব উদ্দীপনায় সৃষ্টি করতে থাকেন তিনি কোয়ারটেট সংগীত, পিয়ানো সংগীত ও সিম্ফনি৷ অংশ গ্রহণ করেন নানা কনসার্টে৷ ইয়েনা বিশ্ববিদ্যালয় থেকে সম্মানসূচক ডক্টরেট উপাধি দেয়া হয় তাঁকে৷ লাইপসিগ শহরে সংগীত বিদ্যালয়ের শিক্ষকের পদে নিযুক্ত হন তিনি৷ সাফল্যের চূড়ায় পৌঁছান শুমান৷ ইতোমধ্যে নানা রকম শারীরিক অসুস্থতা মাথা চাড়া দিয়ে উঠতে থাকে তাঁর৷ যার নেতিবাচক প্রভাব পড়ে সংগীতের ক্ষেত্রেও৷ অন্য দিকে দক্ষ পিয়ানো শিল্পী হিসাবে স্ত্রী ক্লারার নাম ছড়িয়ে পড়তে থাকে বিশ্বব্যাপী৷ বিভিন্ন দেশে কনসার্ট ট্যুরের সময় ক্লারার স্বামী হিসাবে পরিচিতি পেতে থাকে শুমান৷ যা তাঁকে বেশ অস্বস্তিতে ফেলতো৷ এই সময় ড্যুসেলডর্ফ শহরে নগর সংগীত পরিচালকের দায়িত্বটি হাতে আসায় অনেকটা আত্মবিশ্বাস ফিরে পান রবার্ট শুমান৷